L-ewwel Direttiva tal-Kummissjoni
tal-15 ta' Lulju 1986
li tistabbilixxi metodi għat-teħid ta' kampjuni għall-analiżi kimika ta' kaseini u kaseinati li jittieklu.
(86/424/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 83/417/KEE tal-25 ta' Lulju 1983 dwar l-approssimazzjoni tal-liġijiet ta' l-Istati Membri dwar xi laktoproteini (kaseini u kaseinati) inklużi għall-konsum mill-bniedem [1] u partikolarment l-Artikolu 9 tagħha,
Billi skond l-Artikolu 9 tad-Direttiva 83/417/KEE, huwa meħtieġ li jittieħdu kampjuni tal-kaseini u l-kaseinati skond il-proċeduri tal-Komunità;
Billi huwa mixtieq li jkunu adottati serje inizjali ta' metodi ta' teħid ta' kampjuni għall-analiżi kimika li dwarhom ikunu tlestew studji;
Billi l-miżuri provduti f'din id-Direttiva huma bi qbil ma' l-opinjoni tal-Kumitat Permanenti ta' l-Oġġetti ta' l-Ikel,
ADOTTAT DIN ID-DIRETTIVA:
L-Artikolu 1
Il-ħtiġiet tat-teħid ta' kampjuni msemmija fl-Artikolu 9, paragrafu (b) tad-Direttiva 83/417/KEE għandhom ikunu dawk deskritti fl-Anness tad-Direttiva preżenti.
L-Artikolu 2
L-Istati Membri għandhom jieħdu l-passi kollha meħtieġa sabiex jikkonformaw mad-Direttiva mhux aktar tard mill-15 ta' Jannar 1988 [2]. Għandhom javżaw minnufih lil Kummisjoni b'dan.
L-Artikolu 3
Din id-Direttiva hija indirizzata lill-Istati Membri.
Magħmula f'Brussel, fil-15 ta' Lulju 1985.